KEMO
Flyt dig. Flyt dig!
PARAMEDICINERE
- Vi er næsten ved Atlanta General. - Ikke Atlanta General.
Chastain Park, dr. Hawkins. Det skal være Conrad Hawkins.
Tag det roligt.
- Hvad foregår der? - Lily har et panikanfald.
Hun hyperventilerer og kan ikke mærke sine fingre og tæer.
Saml dine hænder. Træk vejret langsomt ned i dem.
Hun har lige fået en infusion på Lanes klinik.
Kemoen var så stærk denne gang. Det tager livet af mig.
Jeg kom tæt på en knoglemarvstransplantation.
- Det havde jeg ikke overlevet, vel? - Sikkert ikke. Dine nyrer er svækkede.
Hun sagde, det var min eneste chance for at overleve,
og nu siger hun, at den sidste omgang kemo kan kurere mig,
men begge dele kan ikke være sandt, vel?
Lily, husker du, at jeg foreslog, at du fik en anden mening?
En anden onkolog kan se på din sag
og sikre, at du får de rette doser og medicin.
Nic arbejdede for en dygtig onkolog, dr. Osder.
Jeg stoler på hende. Hun er omhyggelig, konservativ og dygtig. Jeg kan ringe nu.
Jeg skal på skadestuen.
Jeg klarer det.
35-årig kvinde, nedre højre flanke. Mavesmerter og opkast siden i morges.
- Hurtig hjerterytme og diaforetisk. - Ind på stue 2.
- Catherine? - Det kan være blindtarmen.
Den fik hun fjernet i highschool.
- Catherine? - Svag puls, men den er der.
Smerten har nok stresset vagusnerven.
En liter bolus, og test mavetarmen og EKG.
- Javel. - Conrad. Conrad.
DØD FØR VANÆRE
GØR INGEN SKADE
RESERVELÆGEN
SOLGT
Tak, fordi du hentede dem fra internatet.
De er så nuttede.
Hvordan kan man modstå de ansigter?
Jeg er ikke vild med hunde. Eller katte. Eller mennesker.
Men de vil elske dem på børneafdelingen.
Godt, alle sammen.
Se her...
- Hvalpe! - Jeg vil have en hvalp.
Hør her.
I skal være meget, meget forsigtige med hvalpene, ikke?
Det er Donut.
- Forsigtigt. - Og Jellybean.
- Brownie. Vil I have Brownie? - Jeg vil have den.
Tag den bare.
Det er Cookie. Ja, sådan der.
- Det er Lifesaver. - De er små.
Jellybean!
Jellybean.
Jeg får hyperglykæmi. For meget sødt.
Gå bare og tusind tak.
- Forsigtig. - De knurrer sommetider.
- Hold den her. - Han er så sød.
Du godeste.
Hvad gør du her, min lille skat?
Skal vi få lidt frisk luft ude i gården, Edna?
Jeg vil bare ind på min stue i dag, Harold.
Det går ikke. Lægens ordre.
Se hans ansigt. Jeg vil rigtig gerne have den her.
- Alle fem kan adopteres. - Fem... Jeg kan kun se fire.
Lifesaver, Jellybean, Brownie, Donut.
- Hvor er Cookie? - Hvor er Cookie?
Nej... Jeg kigger ude på gangen. Du tager styringen her.
Cookie!
- Hvor er cookie? - Vi finder hende.
- Vi finder den. - Cookie!
Velkommen tilbage. Du besvimede af smerte.
Du har fået morfin. Du bør have det bedre.
Gudskelov, du var her.
- Er det ti år siden? - 11. Ikke fordi jeg tæller.
Jeg er lige flyttet tilbage til Atlanta.
- Jeg hørte, du arbejdede her. - Hvornår begyndte det at gøre ondt?
Den er kommet og gået en måneds tid. Jeg har ikke kunnet holde noget nede,
og i går blev det uudholdeligt.
Min mand har været væk, så jeg var alene hjemme. Det er længere nede.
Jeg kan huske, da du fik den. El Paso.
Vi stjal min mors bil og kørte hele natten.
- Vi ville til Mexico og videre. - Jeg havde ikke engang kørekort.
Jeg har aldrig prøvet noget mere romantisk.
Den køretur sendte mig på militærskole, men det var bedre end at bo hos min far.
Husker du, da han kaldte mig en social taber?
Det ville han fortryde nu. Du ser fantastisk ud.
Hej.
Catherine, det er sygeplejerske Nic Nevin.
Nic, Catherine Loy. Vi indlægger hende for akutte mavesmerter.
Det gør mig ondt. Godt at møde dig, Catherine.
- Vi er gamle venner. - Det er mere indviklet end som så.
Conrad var min forlovede.
Jeg har ikke set Catherine i 11 år.
Hun er lykkeligt gift. Skal vi ikke tale om det?
Om den store del af dit liv, du aldrig har nævnt?
- Det vedkommer ikke mig. - Nic.
Lad os tale om dr. Hunter.
- Godt. Hvad er der med hende? - Lily er i sikkerhed nu.
Dr. Osder ser på hende. Hvad med hendes andre patienter?
Kun du kan holde øje med dem, når hun ikke stoler på Devon mere.
- Fint. Jeg skal gøre, hvad jeg kan. - Godt. Tak.
Lane?
Lane. Har du et øjeblik?
- Ja. Hvad kan jeg hjælpe dig med? - Jeg skylder dig en undskyldning.
Jeg underminerede dig hos din patient og foreslog Lily at stoppe behandlingen.
Det var over grænsen. Det har tynget mig. Undskyld.
Jeg har også tænkt meget på den sag.
Jeg vil aldrig opgive, men nogle gange bør jeg.
Jeg er ikke enig. Du har stået for nogle mirakuløse behandlinger.
Jeg har også set mange, som døde alene her og fik kemo, som ikke fungerede.
Men man ved bare aldrig, hvem der kan slå oddsene.
Det må være svært at træffe den beslutning.
Det er det også.
Ingen tænker på lægernes følelser, når de skal se patienterne lide.
Den transplantation, jeg næsten gav Lily...
Jeg vågner badet i sved hver nat ved tanken om det.
- Ingen er perfekt. - Det skal jeg være.
Der står for meget på spil. Jeg må aldrig begå den slags fejl igen.
- Undskyld. Jeg bliver så påvirket af det. - Det gør ikke noget.
Du er engageret. Det gør dig til en god læge.
Tak.
Tak, Conrad.
Vi ses.
- Jeg har tabt et kilo. - Det var foden, Chad.
Trøstemad.
Du er diabetiker. Det er ikke godkendt kost.
- Du er min læge, ikke min barnepige. - Du er nødt til at hjælpe dig selv.
Jeg er ikke gift. Jeg har ikke en kæreste. Jeg bor hos min mor.
Jeg har kun en grund til at komme ud af sengen.
- Belgisk vaffel med flødeskum på. - Mad kan være en afhængighed.
Det er mit job at få dig på en kostplan og nyt træningsprogram.
Måske næste gang. Hvor er min fod?
- Edna, hvor er hvalpen? - Hvad snakker du om?
Du havde Cookie på dit skød under tæppet.
Jeg fandt hende på gangen, men da Harold kørte mig udenfor, slap hun væk.
- Jeg kunne ikke fange hende. - Jeg får vagterne til at lede efter hende.
Min lille skattebasse.
Sådan.
- Jeg elsker dig. - Vi elsker dig.
Forstår du, hvor alvorligt det er?
- Jeg er den sundeste tyksak i verden. - Du er ikke sund, Chad.
Du har diabetes og forværret perifer arteriesygdom.
- Hvornår skærer jeg din anden fod af? - Aldrig.
Jo, hvis du ikke tager dig sammen. Den næste skal måske af over knæet.
- Begynd at lede efter en kørestol. - Er hun altid sådan?
Stort set.
Se lige hvalpene. Du kan tage en med hjem.
En hund er en god måde at få gået ture. Han har brug for et permanent hjem.
Du mangler en træningspartner.
Han kan enten lide mig, eller så kan han smage glasuren.
Hans navn er Donut.
- Karma. - Hed han Quinoa, var aftalen afblæst.
- Hvordan har du det? - Jeg svæver på noget ret skønt medicin.
Vi må justere dem, for jeg har en nyhed.
Du er gravid.
- Er du sikker? - Helt sikker.
Det er jo fantastisk.
Vi har prøvet i næsten to år. Endda kunstig befrugtning, men intet virkede.
Jeg glæder mig til at fortælle min mand det.
Strålende. Gynækologisk kommer for at se, at alt er fint med barnet.
Med ultralyd ser de, hvor langt du er, og tjekker barnets hjertelyd.
Vi undersøger også din mave med røntgen.
- Er det sikkert for barnet? - Helt sikkert.
9Conrad.
- Du aner ikke, hvad det betyder for mig. - Jeg har en ret præcis anelse.
Vi kom begge fra splittede familier. Du har altid ønsket dig børn.
Tillykke.
Gør det bare. Spørg mig om alt. Du vil jo gerne.
Hvorfor blev I ikke gift?
Hun forlod mig, efter at jeg gav min far en på skrinet til generalprøvemiddagen.
Han sagde til Catherine, at jeg ikke elskede hende, så jeg slog ham i gulvet.
Foran gæsterne, inklusive hendes familie.
- Nej da. - Jo.
Det var faktisk sjovt, men... Cate frygtede, at han havde ret.
Hvad føler du for hende nu?
Jeg elskede hende. Jeg elsker hende ikke længere,
men jeg holder af hende, og jeg vil gøre hende rask.
- Tillykke. Skilsmissen er endegyldig. - Røveri ved højlys dag.
- Jeg håber, du tjente styrtende på huset. - Der var kun til lånet.
Jeg købte det i 2008, da markedet var i top,
og nu skal jeg betale ægtefællebidrag de næste ti år.
- Hvad er det? - Min regning. Tre måneder for sent.
Beklager, Randolph, men vi må til at opkræve renter.
Gynækologen siger, at hun er seks uger og fire dage henne. Normal graviditet.
- God hjertefrekvens i 150'erne. - Hvad leder jeg efter?
Symptomerne tyder på tarmtilstopning.
Guldstjerne, Harvard, men hvad ser du?
Udvidede tarmkanaler. Luft-væske-niveauet stemmer overens med tilstopning.
Operation?
Man går den ikke-kirurgiske vej først, og maveoperation på gravide er risikabelt.
Priya er her.
I har vist ikke mødt hinanden formelt. Det er dr. Conrad Hawkins og Nic Nevin.
- Tak for din hjælp, Priya. - Så lidt.
Priya er journalist og undersøger en kræftsklynge til en artikel.
Jeg bad hende finde oplysninger om dr. Hunters patienter.
Via de sociale medier fandt jeg dr. Hunters patienter.
- Jeg har talt med omkring 15 personer. - Hvad fandt du ud af?
De havde alle kun godt at sige om dr. Hunter.
Mange gentog det samme: "Hun reddede mit liv."
Havde nogle af patienterne helbredsbesvær, som var forårsaget af doserne?
To havde hjerteskade. En var ufrugtbar.
Formindsket knogletæthed. En mand havde tabt sine tænder.
Det kan ske med kemo.
Det utroligste var, at fire patienter var i fuld bedring efter uhelbredelig kræft.
Jeg tror ikke på det. Fuld bedring efter uhelbredelig kræft?
Det lyder ufatteligt og viser, at vi har lang vej endnu.
En mirakulkur kan retfærdiggøre doserne.
Jeg forstår det. Hun er din mentor, men stol på mig.
Hun virkede oprigtigt fortvivlet over sin fejl med Lily.
- Hun græd, Nic. - Græd hun? Hun er en dygtig løgner.
Ja, og hun vil være lige så dygtig, hvis hun skal vidne i retten.
Vi må være forsigtige. Lane er velanset.
Hun tjener millioner til Chastain. Hvis vi taber, er vores karrierer forbi.
Tænker du på din karriere?
Hvis den anden mening viser sig at være til Lanes fordel,
venter vi på flere oplysninger.
Folk kan dø, Conrad, og jeg skal vente på flere oplysninger?
Det bør ikke overraske mig, at du ikke kender mig bedre.
Jeg kender jo åbenbart heller dig.
- Der er noget lusket her. - Så graver jeg videre.
Jeg muntrer dig op til middag. Har du planlagt noget særligt?
- Det er den 28. i dag, ikke? - Den 30.
Priya, du skulle have sagt noget. Jeg har haft så travlt og glemt det.
Tillykke med fødselsdagen.
Mina, hvor kan jeg finde en genial gave til Priya, som kan leveres på to timer?
- Du spørger den forkerte. - Blomster, men... det er ikke nok.
- Det er hendes fødselsdag. - Hvorfor betyder ens fødselsdag noget?
- Det betyder noget for alle kvinder. - Ikke den her.
- Mina? Har du nogensinde været forelsket? - Stil ikke dumme spørgsmål.
- For personligt? - Nej, jeg sagde "dumt". Du er læge.
Kærlighed er et puds, din hjerne spiller dig for at få dig til at få børn.
- Tak, fordi du ville mødes. - Altid en glæde. Hvordan kan jeg hjælpe?
Efter sidste bestyrelsesmøde fandt jeg ud af,
at vi er dårlige til at føre tilsyn med egne fejl.
Kirurgiske fejl kan nemt skjules ved at påstå, at der var komplikationer.
- Du kan nok stole på Chastains læger. - Ikke ifølge Medscape.
21% af læger mener, det er i orden at dække over en fejl,
som skader en patient under visse omstændigheder.
- Det er chokerende. - Ja, ikke?
Så jeg vil fokusere på læger, som har den højeste komplikationsrate,
og få dem ud.
Det lyder drastisk.
For at være ærlig kan vi ikke klare flere søgsmål.
Hvad kan jeg gøre?
Jeg har sørget for, at kameraerne i operationsstuerne kan optage.
Fra i dag af kan man ikke undgå problematiske præstationer eller udfald.
Når du har hvilet dig, indfører dr. Pravesh en nasogastrisk sonde,
som tømmer dit maveindhold. Det bør lindre smerten og opløse tilstopningen.
Det er ikke rart, men der er en god chance for, at du så kan undgå en operation.
Tag nye prøver, og kald mig, når vi har resultaterne.
- Nic skal nok passe godt på dig. - Tusind tak.
Vi tales ved senere. Devon.
Conrad er så anderledes. Ikke som den fyr, jeg næsten giftede mig med.
Hvordan var han da?
Han var vild. En ægte rebel.
Det var en del af tiltrækningskraften.
Men han var altid følelsesmæssigt fjern.
Han... ville ikke lukke mig ind.
- Han har vist ikke ændret sig alligevel. - Det har han.
Han er så...
...så voksen og ansvarlig og... blid.
Det er, fordi du er hans patient.
Nu vil du mærke et lille prik her.
- Sådan. - Hvor længe har du været forelsket i ham?
- Hvad får dig til at sige det? - Du...
Du går med ringen, han gav dig.
Den tilhørte hans mor. Vidste du det?
- Nej. - Han elskede hende meget højt.
Du må betyde meget for ham, siden han gav den til dig.
- Lane Hunter. - Dr. Hunter. Det er dr. Mary Osder.
Vi mødtes vist en gang til en konference om brystkræftbehandling.
Ja. Du var hovedtaleren. Hvad kan jeg hjælpe med?
Jeg har talt med en af dine patienter, som ville have en anden mening.
- Jaså. Jeg hjælper gerne. Hvem er det? - Lily Kendall.
Det var en overraskelse. Lily har haft det svært,
men hun er midt i det, vi regner med, er sidste omgang kemo.
Svært uden tvivl. Jeg undersøger hende, så jeg skal bruge hendes journal.
Selvfølgelig. Jeg sender alt fra hendes nuværende behandlingsplan.
Det ved du godt ikke er tilstrækkeligt.
Jeg skal have alt fra hendes oprindelige diagnose.
- Og lægen, der først henviste hende. - Selvfølgelig. Intet problem.
Jeg er glad for, at hun henvendte sig til dig. Hvem kan jeg takke for henvisningen?
Hun fik mit navn fra en sygeplejerske, jeg har kendt i flere år, Nic Nevin.
Opererer du aldrig? Du har leget med hunden hele dagen.
Jeg er vild med Lifesaver og tager ham med hjem.
Hvalpe er bedre end kærester.
- Jeg tager den der. - Jellybean?
Det bliver perfekt.
- Hvad nu? - Catherines hvide blodceller og acidose.
Hendes tarme bliver kvalt.
- Hjælp mig. - Jeg er lige her.
- Forhøjet hjerterytme på 137. - Blodtrykket falder.
Tarmene bliver iskæmiske.
Hun skal hasteopereres. Hvem har tilkaldevagt?
- Dr. Bell. - Satans.
- Og nu skal jeg på skadestuen. Devon? - Jeg klarer det. Nic.
Jeg har dig. Catherine, jeg har dig.
Det er Lily Kendall. De måtte hjem til hende.
Lav blodtryk, opkast. De kan ikke få blodtrykket op med væske.
Hun tror, det er en reaktion på kemoen.
Lily. Det er dr. Pravesh. Vi er her for dig, ikke?
- Droppet? - Hun har et langsomt drop i hånden.
- Vi kunne ikke finde andre indgange. - Hun er kold. To liter bolus.
- Test for laktat og blodet. - Tag Cefepim mod sepsis.
- Hent et varmetæppe. - Hvordan har hun det?
I chok. Hun har for lavt blodtryk og er nedkølet.
Vi må vide, hvilke midler og doser hun fik.
Selvfølgelig. Hun får kemo. Cytarabin, 3.000 milligram per kvadratmeter.
Catherine gøres klar til operation. Hvad sker der?
Lily. Hun havde en alvorlig reaktion på kemoen i morges. Vi indlægger hende.
Du milde.
- Dr. Bell. - Jeg skal gøre mig klar.
Hvem er den første kvinde, du blev forelsket i?
- Hvad er det for et spørgsmål? - Den store passion, der ændrede dit liv.
Min første passion var kirurgi.
Min far lod mig se en operation, da jeg var ti. Kun den kærlighed har holdt ved.
Min første passion er kvinden, du skal til at operere på.
Hvem er du? For du er ikke Conrad Hawkins.
Det må være en af dine klodsede manipulationer, for sådan taler vi ikke.
Jeg forstår, hvorfor du ikke kan gå din vej.
Men den kvinde er vigtig for mig, og hun er gravid. To liv står på spil.
Lad mig skære det ud i pap. Operationen er akut.
Jeg kontaktede Jude. Han er her allerede.
Han gør det.
Jeg har 30 års erfaring. Et helt liv med arbejde, som bekræfter mine evner.
Du er en amatør, som tror, at du har lært at spille spillet,
men du kan kun slå i stykker, og det vil indhente dig i sidste ende.
Jeg har nok udført tusind lignende indgreb.
Har jeg brug for at udføre et i aften? Ikke specielt.
Du står i gæld til mig.
Det var for meget. Jeg vil ikke have mere kemo.
Så, søde. Det har alle mine patienter sagt på et eller andet tidspunkt.
Vi tales ved i morgen.
- Devon, kom med mig. - Jeg bliver hos hende.
Dr. Pravesh, hjælp mig. Jeg er så bange.
Du er tryg nu.
- Sygeplejerske Nevin. Kan vi lige tale? - Ja.
Vil du føre opsyn med Lilys behandling igen? Med øjeblikkelig virkning.
- Det forstår jeg ikke. - Nej.
Vi fik en skidt start, og det var min skyld.
Jeg har indset, at du er en af de bedste sygeplejersker, vi har på Chastain.
Lily har brug for dig, og hun fortjener nogen som dig.
Jeg vil gøre alt for Lily.
Tak.
- Tak, fordi du kom ind på din fridag. - Så lidt.
Hun er seks uger henne, så vær forsigtig ved livmoderen.
Jeg ved, hvad jeg laver. Nic har fortalt mig om hende.
Jeg har set røntgenbillederne. Jeg fjerner de syge segmenter,
og så er hun hjemme om et par dage.
Vent.
Angående Nic...
To kvinder forlod mig af samme årsag.
Du fortjener Nic. Du kan give hende, hvad jeg ikke kan.
Tak.
Godt. Læg et snit i bughinden.
- Så ordner jeg det her. - Jeg åbner nu.
- Hendes mave er fyldt med blod. - Find ud af, hvor det kommer fra.
Jeg kan intet se.
- Blodtrykket falder. - Forhold jer i ro.
Jeg skal bruge underlag og mere sug. Ring til blodbanken nu.
- Sugning. - Hvad sker der?
Hun bløder indvendigt. Ingen iskæmi.
Vi prøver at finde kilden.
- Blodtryk på 65. - Sæt to poser op.
CATHERINE LOY
Kom nu.
INDLÆSER
Kom nu.
- Hun skal have mere blod og hurtigt. - Aktiverer transfusionsprotokollen.
Tjek leveren. Ingen blødning.
Heller ingen blødning i aortaen eller cavavenen.
Kom nu.
For helvede.
Vi mister hende.
- Det er en ektopisk graviditet. - Du sagde, det var i livmoderen?
Der er en graviditet til i højre æggeleder.
Jeg har lige set det på ultralyden. Kig i bækkenet.
Han har ret. Jeg kan se blødning ved højre krøs.
Klemme.
Det er under kontrol.
Hun er oppe på 95.
Fortsæt transfusionsprotokollen. Jeg kontakter gynækologisk.
Tak. Vi fortsætter med tilstopningen.
- Det var tæt på. - Ja.
Hej. Jeg hørte, der opstod komplikationer. Klarer hun sig?
- Vi mistede hende næsten. - Hvad skete der?
Hun var gravid uden for livmoderen. Gynækologisk overså den, og den bristede.
Til deres forsvar var den sammenflettet med tarmen.
Det er yderst sjældent. En ud af 100.000?
- Mina vil melde det. Lily? - Hun har det bedre.
- Bliver du her hele natten? - Ja, jeg bliver for begge to.
- Conrad. - Ja?
Hvornår gav din mor dig den her ring?
Da jeg tog til Afghanistan.
Hvorfor sagde du ikke, den var hendes?
Du skulle føle, at den kun var din. Hun bad mig give den til mit livs kærlighed.
Vil du have den tilbage?
Nej.
Du har fortjent den.
Se lige dig, som sidder op, og er det et smil?
Må jeg holde den?
Cookie. Hende har jeg ledt efter hele dagen.
- Hej med dig. Kom her. - Er det hendes navn? Cookie?
Ja.
Det er imod alle regler, men jeg er ligeglad. Værsgo.
Hej. Hej.
- Må jeg beholde hende? - Ja. Hun er din.
Hej.
Nic, du skal give Lily en liter med 40 mEq kalium.
Så meget? Hendes nyrefunktion er kun lige begyndt at fungere igen.
Tak for din årvågenhed, men lavt kaliumniveau er skidt for Lilys hjerte.
Giv det til hende langsomt i løbet af vagten, så hun kan klare det.
Fint nok.
Jeg er på vej hjem. Bliver du her lidt endnu?
Jeg har fri om et kvarter, men jeg gør det, inden jeg går.
Tak.
Randolph. Jeg vil bede dig om en tjeneste.
- Jaså. - Må jeg invitere dig på middag?
- Nej. Jeg inviterer dig. - Skønt.
Nu?
Hejsa.
Hej.
Lily...
Hjerterytmeforstyrrelse. Svag puls. Hun skal have genoplivning.
Conrad.
- Conrad, jeg er døende. - Bliv hos mig. Jeg er lige her.
Bliv hos mig. Bliv hos mig. Få defibrillatoren på.
Mulig kardiomyopati efter kemo.
Få fat i hendes EKG.
150 ml drop.
Ingen puls. Sæt den på 200.
- Klar. - Væk.
Ventrikulær fibrillation. Fortsæt genoplivning.
Hendes EKG var normalt. Få fat i hele genoplivningsholdet.
- Ingen puls. - Stadig fibrillation.
Sæt den på 300.
- Klar. - Væk.
360.
- Klar. - Væk.
Det var tredje runde.
100 mg lidokain, og giv hende stød på 360.
Igen på 360.
Kom nu. Kom nu med den lidokain.
Kom nu.
- Klar. - Væk.
- Asystoli. - Jeg gør det.
Dr. Hawkins. Asystoli i 20 minutter.
- Du må sige det. - Du er nødt til at stoppe.
Døden indtraf...
...kl. 21.58.
Tekster af Anna Rask